L'Eliana rep tres “Flors d'Honor” per la seua labor de millora de l'espai urbà
28 de octubre de 2019

La localitat de l'Eliana s'ha vist reconeguda una vegada més per la seua dedicació a la millora de l'espai urbà i la seua especial cura amb el medi ambient. En aquest cas, divendres passat 25 al municipi de Torrent, va rebre tres “Flors d'Honor”, un guardó que atorga l'Associació Professional de Flores, Plantes i Tecnologia Hortícola de la Comunitat Valenciana (ASFPLANT) i que s'engloba dins del projecte Viles en Flor.

Es tracta d'un programa que vol mostrar i posar en valor la riquesa natural i paisatgística del territori mitjançant el reconeixement públic de tots aquells projectes d'enjardinament, ornamentació floral, mobiliari urbà i espais lúdics que són un exemple a seguir. Les “Flors d'Honor” són el distintiu que es concedeixen anualment als municipis participants en el programa Viles en Flor segons el criteri d'un jurat especialitzat. Hi ha cinc nivells: d'1 a 5 “Flors d'Honor”.

L'alcalde de l'Eliana, Salva Torrent, va expressar el seu agradecimento al jurat per aquest guardó i la seua “enhorabona a l'àrea de Medi Ambient de l'Ajuntament, i a tots els treballadors i treballadores que dia a dia fan que l'Eliana destaque per una actuació real en matèria d'enjardinament, medi ambient i millora de la qualitat de vida dels nostres habitants”.